S-333/2016

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 3. maí 2016, á hendur Í-kk-þgf S-kk-þgf G-kk-þgf, kt. 000000-0000, og Þ-kvk-þgf B-kvk-þgf S-kvk-þgf, kt. 000000-0000, báðum til heimilis að Dvergabakka 32 í Reykjavík, fyrir eftirtalin brot framin fimmtudaginn 20. nóvember 2014.

1. Lyfjalagabrot, með því að hafa í bifreiðunum ZS-214 og RI-088 og á heimili sínu að Dvergabakka 32, átt í sölu og dreifingarskyni 165 stykki af Diazepam, 9 stykki af Clarinase, 84 stykki af Lyrica, 88 stykki af Bensedin og 56 stykki af Stanozolol, án þess án þess að hafa markaðs- og lyfsöluleyfi Lyfjastofnunar.

Er þetta talið varða við 1. mgr. 7. gr. og 1. mgr. 20. gr., sbr. 1. mgr. 49. gr. lyfjalaga nr. 93/1994, með áorðnum breytingum.

2. Fíkniefnalagabrot, með því að hafa að Dvergabakka 32 haft í vörslum sínum í sölu og dreifingarskyni 23,36 g af amfetamín, 44,01 g af marijúana, sem lögreglan fann við leit.

Er þetta talið varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Fíkniefnalagabrot, gegn ákærða Í-kk-þgf S-kk-þgf, með því að hafa í bifreiðinni RI-088 haft í vörslum sínum 0,91 g af marijúana, sem lögreglan fann við leit.

Er þetta talið varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Hylmingu, með því að hafa haft í vörslum sínum að Dvergabakka 32, Mercedes Benz Club ilmvatn, 2 stykki af Mercedes Benz sturtusápu, Mercedes Benz Intense ilmvatn, Dior Homme parfum og Rebelle by Rihanna ilmvatn, þrátt fyrir að ákærðu var ljóst að um þýfi væri að ræða og þannig haldið ofangreindum munum ólöglega fyrir eigendum fram til þessa dags er lögreglan fann munina við húsleit.

Er þetta talið varða við 1. mgr. 254. gr. almennra hegningarlaga nr. 19/1940.

Þess er krafist að ákærðu verði dæmd til refsingar og til greiðslu alls sakarkostnaðar. Krafist er upptöku á 165 stykkjum af Diazepam, 9 stykkjum af Clarinase, 84 stykkjum af Lyrica, 88 stykkjum af Bensedin og 56 stykkjum af Stanozolol, með vísan til 3. mgr. 49. gr. lyfjalaga nr. 93/1994. Þá er krafist upptöku á 23,36 g af amfetamíni, samtals 44,92 g af marijúana, með vísan til samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjendur ákærðu krefjast vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa bæði skýlaust játað brot sín. Sannað er með játningu ákærðu og öðrum gögnum málsins að ákærðu eru sek um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærði, Í-kk-nf S-kk-nf, er fæddur í maí 1980. Samkvæmt sakavottorði á hann að baki nokkurn sakaferil sem nær allt aftur til ársins 1999. Hann hefur fjórum sinnum gengist undir lögreglustjórasáttir vegna umferðar- og fíkniefnalagabrota og níu sinnum hlotið dóma fyrir brot gegn hegningar-, umferðar-, tolla- og fíkniefnalögum. Nú síðast hlaut ákærði fjögurra mánaða fangelsisvist með dómi Héraðsdóms Reykjaness 21. september 2015. Brot ákærða nú voru framin fyrir þann tíma og verður ákærða því dæmdur hegningarauki, sbr. 78. gr. almennra hegningarlaga nr. 19/1940. Þykir refsing hans nú, að teknu tilliti til framangreinds og 77. gr. almennra hegningarlaga, hæfilega ákveðin fangelsi í 75 daga.

Ákærða, Þ-kvk-nf B-kvk-nf, er fædd í mars 1989. Samkvæmt sakavottorði gekkst hún undir lögreglustjórasátt vegna fíkniefnalagabrots árið 2007. Þá hefur hún átta sinnum hlotið dóma fyrir brot gegn almennum hegningarlögum, umferðarlögum og lögum um ávana- og fíkniefni, nú síðast 27. júní 2013. Þann 3. ágúst 2014 var ákærðu veitt reynslulausn af eftirstöðvum refsingar, 105 dagar. Af hálfu ákærðu hafa verið lögð fram nokkur vottorð um breytta hagi hennar, edrúmennsku, nám og endurhæfingu. Að þessum gögnum virtum og þeim tíma sem liðinn er frá brotum ákærðu, auk þess sem ákæruvaldið hefur mælt með því, þykir rétt að reynslulausn ákærðu verði ekki tekin upp. Refsing hennar, með hliðsjón af öllu framangreindu og 77. almennra hegningarlaga, þykir hæfilega ákveðin fangelsi í 60 daga sem þykir mega skilorðsbinda eins og nánar greinir í dómsorði.

Með vísan til lagaákvæða í ákæru eru gerð upptæk til ríkissjóðs 165 stykki af Diazepam, 9 stykki af Clarinase, 84 stykki af Lyrica, 88 stykki af Bensedin, 56 stykki af Stanozolol, 23,36 af amfetamíni og 44,92 g af marijúana sem lögregla lagði hald á við rannsókn málsins.

Ákærði, Í-kk-nf S-kk-nf, greiði þóknun skipaðs verjanda síns, B-kk-ef J-kk-ef hrl., 286.440 krónur. Ákærða, Þ-kvk-nf B-kvk-nf, greiði þóknun skipaðs verjanda síns, G-kk-ef S-x-x R-kk-ef hdl., 286.440 krónur, auk 25.100 króna í annan sakarkostnað.

Af hálfu ákæruvaldsins flutti málið F-kvk-nf B-kvk-nf F-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóminn.

D Ó M S O R Ð :

Ákærði, Í-kk-nf S-kk-nf G-kk-nf, sæti fangelsi í 75 daga.

Ákærða, Þ-kvk-nf B-kvk-nf S-kvk-nf, sæti fangelsi í 60 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk eru gerð 165 stykki af Diazepam, 9 stykki af Clarinase, 84 stykki af Lyrica, 88 stykki af Bensedin, 56 stykki af Stanozolol, 23,36 g af amfetamíni og 44,92 g af marijúana.

Ákærði Í-kk-nf S-kk-nf greiði þóknun skipaðs verjanda síns, B-kk-ef J-kk-ef hrl., 286.440 krónur. Ákærða, Þ-kvk-nf B-kvk-nf, greiði þóknun skipaðs verjanda síns, G-kk-ef S-x-x R-kk-ef hdl., 286.440 krónur, auk 25.100 króna í annan sakarkostnað.

B-kvk-nf B-kvk-nf